Vilniaus lietuvių namai

Vilniaus "Lietuvių Namai" – dieninė, savarankiško mokymosi bendrojo lavinimo gimnazija Vilniuje, Dzūkų g. 43, vykdanti pradinio, pagrindinio, vidurinio ir papildomo ugdymo programas, orientuota į užsienio lietuvius. Šalia mokyklos įsikūręs bendrabutis su valgykla.

 Istorija 

Pastatas, kuriame dabar įsikūrę Vilniaus lietuvių namai, pastatytas 1960 m. ir nuo tada čia veikė internatinė mokykla. 1983 m. mokykla buvo reorganizuota į specializuotą mokyklą - sukarintą internatą, pavadintą VLKJS 50-mečio vardu. 

1990 m. balandžio 24 d. LR kultūros ir švietimo ministras Darius Kuolys pasirašė įsakymą likviduoti Vilniaus respublikinę specializuotą mokyklą ir įkurti lietuvišką mokyklą vaikams, gyvenantiems užsienyje. Pirmasis skambutis į pamokas tada sukvietė 61 užsienio lietuvaitį. Daugiausia moksleivių atvyksta iš Rusijos, nemažai iš Lenkijos. Mokykloje taip pat mokosi moksleiviai atvykę iš JAV, Anglijos. Didelė jų dalis gyvena šalia esančiame bendrabutyje. Mokyklą baigę užsienio lietuviai į šalies aukštąsias mokyklas stoja lengvatinėmis sąlygomis ar net išvis be konkurso.

 Direktoriai 
 Alfonsas Rudys: 1990–2004 m.
 Daiva Briedienė: 2004–2009 m.
 Gintautas Rudzinskas: nuo 2009 m. gruodžio 8 d.

 Žymiausi mokiniai 
 Leonas Andrejauskas, Vilniaus miesto politikas, buvęs lengvaatletis
 Stano (Stanislovas Stavickis), grupės „Delfinai“ narys

 Nuorodos 
 Mokyklos svetainė

Kategorija:Vilniaus mokyklos
Kategorija:Lietuvos gimnazijos